Würzburg

‘S e baile mòr eadar Nürnberg agus Frankfurt ann an cridhe na Gearmailte a th’ ann am Würzburg (IPA: vʏɐ̯tsbʊɐ̯k). Tha e suidhichte aig 177m os cionn ìre na mara, ri taobh na h-aibhne Main ann an stàit na Baidheirn. Tha am baile 152km air falbh bho Erfurt, 96km bho Frankfurt, 220km bho München agus 389km bho Bherlin.Luft Linie Tha 124,698  duine a' fuireach ann.Destatis 

 Eachdraidh 
Chaidh Würzburg a chlàradh ann ann 704 mar Castellum Virteburch, ged a thathar dhen bheachd gur ann às an t-sean Ceiltis Briga (Gàidhlig: Dùn) a tha an t-ainm.Rudis Kunstgeschichten Stèidhich an naomh Bonifatius à Sasainn sgìre-easbaig an seo ann an 742. Thogadh an cathair-eaglais ann an stoidhle ròmaineasg eadar 1040 agus 1225 ann an àite far a thogadh a' chiad eaglais ann an 788.Dom Würzburg Chaidh oilthigh a chur air dòigh ann an 1402 le Pàp Bonifatius IX agus Easbaig Johann von Egloffstein. Dhùnadh ann an 1415 e ach chaidh ath-stèidheachadh ann an 1582.Uni Würzburg B' e prìomh-bhaile na Àrd-Dhiùcachd Würzburg a bh' ann bho 1806 gu ruige 1814,Köbler, Gerhard(1988). Historisches Lexikon der deutschen Länder. Munich:Verlag C. H. Beck, 639. ISBN 3406332900 nuair a chaidh a thoirt a-steach gu Rìoghachd Bayern. Chaidh a' chiad thaigh-gnìomhachais innealan clò-bhualaidh san t-saoghal a stèidheachadh an seo ann an 1817, air an robh Schnellpressenfabrik Koenig & Bauer.Koenig & Bauer GmbH Bha mu 2,000 Iùdhaich nan tàmh sa bhaile nuair a thoisich an Darna Cogadh. A rèir figearan nan Nàsach fhèin, chaidh 2,063 an toirt air falbh gu campaichean ioma-losgadh eadar An t-Samhain 1941 agus an t-Ògmhios 1943.Yad Vashem Chaidh a' chiad bhuidheann gu Riga ach an uair sin chaidh an toirt gu àiteachan eile mar Izbica, Krasnystaw, Theresienstadt agus Auschwitz. Cha robh ach 29 Iùdhaich beò anns a' bhaile aig deireadh a' chogaidh.

 Bailtean co-cheangailte 
22px Bré
22px Caen
22px Dùn Deagh
22px Fairbault
22px Mwanza
22px Ōtsu
22px Rochester
22px Salamanca
22px Suhl
22px Trutov

 Iomraidhean 

 Ceanglaichean a-mach 
 Riaghaltas Bhayern

Roinn-seòrsa:Bailtean anns A' Ghearmailt